Håndballgruppen fikk sitt første styre etter et vedtak på årsmøtet i IL Øygard i 1978. Formann var Astrid Indrebø. I 1982 hadde antallet medlemmer økt kraftig og styret ble utvidet til fem medlemmer og det ble startet opp et foreldrelag for aldersbestemt håndball. Medlemstallene økte og presset på kommunen til å bygge egen hall økte tilsvarende. I 1985 ble Bildøyhallen bygget og håndballen på Sotra fikk helt nye arbeidsvilkår. Hallen ble åpnet i 1986.